rejauldu/bengali-wikipedia huggingface dataset:
এম এ জব্বার (৩০ নভেম্বর ১৯৩২-১৮ আগস্ট ২০২০) জাতীয় পার্টির রাজনীতিবিদ এবং পিরোজপুর-৩ ও পিরোজপুর-৪ আসনের সাবেক জাতীয় সংসদ সদস্য। তাকে ১৯৭১ সালে বাংলাদেশের মুক্তিযুদ্ধের সময় সংঘটিত মানবতা বিরোধী অপরাধ ও গণহত্যার বিরুদ্ধে চারটি অভিযোগে দোষী সাব্যস্ত করে ফেব্রুয়ারি ২০১৫ সালে আমৃত্যু কারাদণ্ড দেওয়া হয়েছিল।   জন্ম ও প্রাথমিক জীবন  এম এ জব্বার ৩০ নভেম্বর ১৯৩২ সালে পিরোজপুর জেলায় জন্মগ্রহণ করেন। তিনি ইঞ্জিনিয়ারিং ডিগ্রি অর্জন করেন।   রাজনৈতিক ও কর্মজীবন  ইঞ্জিনিয়ার আবদুল জব্বার মুসলিম লীগের রাজনীতিতে যুক্ত ছিলেন।  তিনি ১৯৬৪ সালে পূর্ব পাকিস্তান প্রাদেশিক পরিষদের এমপিএ নির্বাচিত হয়েছিলেন। এরশাদ সরকার গঠন করলে তিনি জাতীয় পার্টিতে যোগদিয়ে জাতীয় পার্টির কেন্দ্রীয় কমিটির ভাইস চেয়ারম্যান ছিলেন।  তিনি পিরোজপুর-৪ আসন থেকে ১৯৮৬ সালের তৃতীয় ও পিরোজপুর-৩ ও আসন থেকে ১৯৮৮ সালের চতুর্থ জাতীয় সংসদ নির্বাচনে সংসদ সদস্য নির্বাচিত হয়েছিলেন।   যুদ্ধাপরাধ ও অন্যান্য অভিযোগ  আন্তর্জাতিক অপরাধ ট্রাইব্যুনাল প্রসিকিউশন অনুসারে, জব্বার মঠবাড়িয়া শান্তি (পিস) কমিটির চেয়ারম্যানের দায়িত্ব পালনকালে রাজাকার বাহিনী গঠনে তিনি মুখ্য ভূমিকা পালন করেছিলেন এবং যুদ্ধাপরাধ করেছিলেন।  ১৯৭১ সালে পিরোজপুরে হত্যা, গণহত্যা, লুটপাট ও জোরপূর্বক ধর্মান্তরের জন্য তারা তার বিরুদ্ধে পাঁচটি অভিযোগ আনে:   মুক্তিযুদ্ধের সময় মঠবাড়িয়ার ফুলঝুরিতে দুজন মুক্তিযোদ্ধা হত্যা। পিরোজপুরের নাথপাড়া ও কুলুপড়ায় ১০০ টিরও বেশি বাড়িঘর জ্বালিয়ে দেওয়া ও মুক্তিপণ।   ফুলঝুরিতে একজনকে হত্যা করা, লুটপাটের আগে ৩৬০ টি বাড়িতে আগুন ধরিয়ে দেয়া।  পিরোজপুরের নোলি গ্রামে ১১ জনকে হত্যা, সেখানে 6০ টি বাড়িতে লুটপাট ও আগুন ধরিয়ে দেওয়া।  ফুলঝুরিতে ২০০ হিন্দুকে জোর করে ধর্মান্তরিত করা।   আঙ্গুলকাটা ও মঠবাড়িয়া থেকে ৩৭ জনকে আটক করে, তাদের মধ্যে ২২ জন নিহত এবং গুরুতর আহত হয়।   মে ২০১৪ সালে জব্বারের বিরুদ্ধে গ্রেপ্তারি পরোয়ানা জারি করা হয়েছিল।  তদন্তকারীদের মতে, তিনি এখন যুক্তরাষ্ট্রে বসবাস করছেন।   মৃত্যু  এম এ জব্বার ১৮ আগস্ট ২০২০ আমেরিকার ফ্লোরিডায় মৃত্যুবরণ করেন।   তথ্যসূত্র   বিষয়শ্রেণী:২০২০-এ মৃত্যু বিষয়শ্রেণী:১৯৩২-এ জন্ম বিষয়শ্রেণী:যুদ্ধাপরাধের অভিযোগে দণ্ডপ্রাপ্ত বিষয়শ্রেণী:পিরোজপুর জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ বিষয়শ্রেণী:মঠবাড়িয়া উপজেলার ব্যক্তি বিষয়শ্রেণী:ষষ্ঠ জাতীয় সংসদ সদস্য
নোপ হলো জর্ডান পিল রচিত, পরিচালিত ও প্রযোজিত ২০২২ সালের আমেরিকান কল্পবিজ্ঞান লোমহর্ষক চলচ্চিত্র। ছবিতে অভিনয় করেছেন ড্যানিয়েল কালুইয়া, কেকে পামার, স্টিভেন ইয়ুন, মাইকেল উইনকট, এবং ব্র্যান্ডন পেরেয়া৷  অভিনয়ে   জুনিয়র ওটিস " ওজে " হেইউড, ওটিসের ছেলে চরিত্রে ড্যানিয়েল কালুয়া  পান্না "এম" হেইউড, ওটিসের মেয়ে চরিত্রে কেকে পামার  রিকি "জুপ" পার্ক, প্রাক্তন শিশু অভিনেতা এবং থিম পার্কের মালিক/স্রষ্টা "জুপিটার ক্লাইম" চরিত্রে স্টিভেন ইয়ুন  তরুণ রিকি "জুপ" পার্ক চরিত্রে জ্যাকব কিম, যিনি গর্ডিজ হোম নাটকে মিকি হিউস্টনের চরিত্রে অভিনয় করেছেন  অ্যাঞ্জেল টরেস চরিত্রে ব্র্যান্ডন পেরিয়া, ফ্রাই ইলেকট্রনিক্স টেকের একজন বিক্রয়কর্মী   এন্টলার হলস্ট চরিত্রে মাইকেল উইনকট, একজন খ্যাতিনামা চিত্রগ্রাহক  অ্যাম্বার পার্ক চরিত্রে রেন শ্মিট, জুপের স্ত্রী  সিনিয়র হেইউড, হলিউড হর্স রাঞ্চের মালিক ওটিস চরিত্রে কিথ ডেভিড  বনি ক্লেটন চরিত্রে ডোনা মিলস, একজন অভিনেত্রী  নেসি চরিত্রে বার্বি ফেরেইরা, ফ্রাই অ্যাঞ্জেলের সহকর্মী  বাস্টার চরিত্রে এডি জেমিসন  ফিন বাচম্যান চরিত্রে অজ পারকিন্স, একজন বাণিজ্যিক পরিচালক  রাইডার মাইব্রিজ চরিত্রে ডেভন গ্রে, টিএমজেড-এর রিপোর্টার  গর্ডি চরিত্রে টেরি নোটারি, গর্ডিজ হোম নাটকের শিম্পাঞ্জি এবং সিটকমের তারকা   মেরি জো এলিয়ট চরিত্রে সোফিয়া কোটো, যিনি গর্ডিজ হোম নাটকেহ্যালি হিউস্টনের চরিত্রে অভিনয় করেছেন   টম বোগান চরিত্রে অ্যান্ড্রু প্যাট্রিক রালস্টন, যিনি গর্ডিজ হোম নাটকে ব্রেট হিউস্টন চরিত্রে অভিনয় করেছেন   ফিলিস মায়বেরি চরিত্রে জেনিফার লাফলেউর, যিনি গর্ডিজ হোম নাটকে মার্গারেট হিউস্টনের চরিত্রে অভিনয় করেছেন  পুরস্কার পুরস্কার অনুষ্ঠানের তারিখবিভাগপ্রাপকফলাফলসূত্র  হলিউড ক্রিটিকস অ্যাসোসিয়েশন মিডসিজন ফিল্ম অ্যাওয়ার্ডস ১ জুলাই ২০২২ মোস্ট অ্যান্টিসিপেটেড ফিল্ম নোপ   তথ্যসূত্র  বহিঃসংযোগ      বিষয়শ্রেণী:আইম্যাক্স চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:ক্যালিফোর্নিয়ার পটভূমিতে চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:চলচ্চিত্রনির্মাণ সম্পর্কে চলচ্চিত্র বিষয়শ্রেণী:হলিউড সম্পর্কে চলচ্চিত্র বিষয়শ্রেণী:কোভিড-১৯ মহামারি কর্তৃক প্রভাবিত চলচ্চিত্র বিষয়শ্রেণী:১৯৯৮-এর পটভূমিতে চলচ্চিত্র বিষয়শ্রেণী:২০২১-এর পটভূমিতে চলচ্চিত্র বিষয়শ্রেণী:২০২২-এর পটভূমিতে চলচ্চিত্র
মাজারে কাসেমি বা কবরস্তানে কাসেমি হল দারুল উলুম দেওবন্দের প্রাঙ্গণে অবস্থিত একটি কবরস্থান যেখানে উল্লেখযোগ্য দেওবন্দি ব্যক্তিত্বদের সমাহিত করা হয়।   উল্লেখযোগ্য সমাধিস্থ   মুহাম্মদ কাসেম নানুতুবি (মৃ. ১৮৮০)  মাহমুদ হাসান দেওবন্দি (মৃ. ১৯২০)  আজিজুর রহমান উসমানি (মৃ. ১৯২৮)  ইজাজ আলী আমরুহী (মৃ. ১৯৫৫)  হুসাইন আহমদ মাদানি (মৃ. ১৯৫৭)  ইব্রাহিম বালিয়াভি (মৃ. ১৯৬৭)  ওয়াহিদুজ্জামান কিরানবি (মৃ. ১৯৯৫)  আসআদ মাদানি (মৃ. ২০০৬)  কাফিলুর রহমান নিশাত উসমানি (মৃ. ২০০৬)  নাসির আহমদ খান (মৃ. ২০১০)  আব্দুল হক আজমি (মৃ. ২০১৬)  মুহাম্মদ সালেম কাসেমি (মৃ. ২০১৮)   নূর আলম খলিল আমিনী (মৃ. ২০২১)  উসমান মনসুরপুরী (মৃ. ২০২১)  আব্দুল খালেক সাম্ভলী (মৃ. ২০২১)  আরও দেখুন   দারুল উলুম দেওবন্দ সম্পর্কিত নিবন্ধসমূহ   তথ্যসূত্র   বিষয়শ্রেণী:দারুল উলুম দেওবন্দের স্থাপনা বিষয়শ্রেণী:সমাধিস্থল বিষয়শ্রেণী:দারুল উলুম দেওবন্দ বিষয়শ্রেণী:ভারতের কবরস্থান
আহমদ বিন আলি স্টেডিয়াম (), যা আল রাইয়ান স্টেডিয়াম হিসাবে অধিক জনপ্রিয়, হচ্ছে একটি বহুমুখী স্টেডিয়াম, যা কাতারের আল রাইয়ান এলাকায় অবস্থিত এবং এটি আল রাইয়ান এবং আল খুরাইতিয়াতের ঘরোয়া মাঠ। মাঠটি ২০০৩ সালে নির্মাণ করা হয় এবং বর্তমানে এর ধারণ ক্ষমতা ৪০,০০০।   পরিকল্পনা  থাম্ব|আল-রাইয়ান হিসাবে আবির্ভূত হওয়ার আগে আহমদ বিন আলি স্টেডিয়াম বিলীন হওয়ার পূর্বেকার একটি দৃশ্য আহমদ বিন আলি স্টেডিয়ামের জায়গায় কাতার কর্তৃক আয়োজিত ২০২২ ফিফা বিশ্বকাপ প্রতিযোগিতার জন্য একটি নতুন স্টেডিয়াম নির্মাণ করা হবে। সংস্কারের মধ্যে অন্তর্ভুক্ত রয়েছে একটি বড় আকারের মিডিয়া মুখী পর্দা, যা গ্যালারি প্রদর্শন, সংবাদ, বিজ্ঞাপন, ক্রীড়া হালনাগাদ, চলমান প্রতিযোগিতার তথ্য ও খেলা দেখানোর ক্ষেত্রে একটি স্ক্রীন হিসাবে কাজ করবে। আসন সংখ্যা বৃদ্ধি করা হবে ৪০,৭৪০ এ। এবং সবগুলো আসনই থাকবে উপরিভাগে ছায়াযুক্ত।  নতুন স্টেডিয়ামের নির্মাণ কাজ ২০১৬ সালের শুরু থেকে শুরু হয়েছিল। এর নির্মাণ কাজ চালিয়ে যাচ্ছে আল-বালাঘ ও লার্সেন এবং টার্বো এর যৌথ তদারকিতে। স্টেডিয়ামটি তৈরী করা হচ্ছে পরিবেশ বান্ধব ও স্থায়িত্বের দিকটি বিবেচনায় রেখে। আল রাইয়ান স্টেডিয়ামটি কাতারি সংস্কৃতির প্রতীক এবং তার দর্শনীয় মরুময় বালির কাঠামোগুলি প্রতিফলিত করবে। বিশ্বকাপের মোট সাতটি খেলা এই মাঠে গড়াবে। বিশ্বকাপ প্রতিযোগিতার পর স্টেডিয়ামের ধারণক্ষমতাকে কমিয়ে আনা হবে ২০,০০০ এ। উপরের অংশের মডিউলার গুলো সরিয়ে ফেলা হবে। অতিরিক্ত আসনগুলো বিদেশে কোন ফুটবল প্রজেক্ট উন্নয়নের জন্য দান করা হবে। এই স্টেডিয়ামটি হচ্ছে কাতার স্টার্স লীগের দল আল রাইয়ান স্পোর্টস ক্লাবের ঘরোয়া মাঠ।  সংস্কার কাজ শেষে ১৮ ডিসেম্বর ২০২০ আমির কাপ প্রতিযোগিতার ফাইনাল খেলার মধ্য দিয়ে ২০২২ ফিফা বিশ্বকাপ-এর চতুর্থ স্টেডিয়ামটির উদ্বোধন করা হয়।   ছবি অঙ্গন    তথ্যসূত্র    বহিঃসংযোগ     আল-রাইয়ান স্টেডিয়াম প্রজেক্ট   বিষয়শ্রেণী:২০২২ ফিফা বিশ্বকাপের স্টেডিয়াম বিষয়শ্রেণী:কাতারের ফুটবল মাঠ
নিলস গোরান সভেনসেন (, ; জন্ম: ২৫ এপ্রিল ১৯৯৬; নিলস ভান ডের পুল নামে সুপরিচিত) হলেন একজন সুয়েডীয় স্পিড স্কেটার। তিনি আন্তর্জাতিক প্রতিযোগিতার মঞ্চে অ্যালপাইন স্কিইংয়ের ৫০০০ মিটার বিভাগে সুইডেনের প্রতিনিধি হিসেবে প্রতিদ্বন্দ্বিতা করে থাকেন।  পুল সুইডেনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ২টি স্বর্ণ পদক জয়লাভ করেছেন। এছাড়াও তিনি ২০১২ শীতকালীন যুব অলিম্পিকে অংশগ্রহণ করেছেন।  প্রারম্ভিক জীবন নিলস গোরান সভেনসেন ১৯৯৬ সালের ২৫শে এপ্রিল তারিখে সুইডেনের ত্রোলহাতেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন পুল সুইডেনের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি স্পিড স্কেটিংয়ের পুরুষদের ৫০০০ মিটার প্রতিযোগিতায় অংশগ্রহণ করেছিলেন। পুল ৬:০৮.৮৪ সময় নিয়ে অলিম্পিক রেকর্ড গড়ে প্রতিযোগিতা সম্পন্ন করেছিলেন, যার মাধ্যমে তিনি স্বর্ণ পদক জয়লাভ করেছিলেন।  তিনি স্পিড স্কেটিংয়ের পুরুষদের ১০,০০০ মিটার প্রতিযোগিতায় অংশগ্রহণ করেছিলেন। পুল ১২:৩০.৭৪ সময় নিয়ে বিশ্ব রেকর্ড গড়ে প্রতিযোগিতা সম্পন্ন করেছিলেন, যার মাধ্যমে তিনি স্বর্ণ পদক জয়লাভ করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:সুয়েডীয় পুরুষ স্পিড স্কেটার বিষয়শ্রেণী:সুইডেনের অলিম্পিক স্পিড স্কেটার বিষয়শ্রেণী:২০২২ শীতকালীন অলিম্পিকের স্পিড স্কেটার বিষয়শ্রেণী:স্পিড স্কেটিংয়ে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী সুয়েডীয় বিষয়শ্রেণী:২০২২ শীতকালীন অলিম্পিকের পদক বিজয়ী
চিত্তরঞ্জিকা ঊনবিংশ শতাব্দীর বাংলা সাময়িক পত্র। এটি সর্বপ্রথম ১৮৬২ খ্রিষ্টাব্দে ব্রিটিশ ভারতের পূর্ববঙ্গের ঢাকা শহর থেকে প্রকাশিত হয়। ঢাকা কলেজের তৎকালীন ছাত্র সারদাকান্ত সেন এই পত্রিকাটি প্রতিষ্ঠা করেন। কে এই পত্রিকার সম্পদনার দায়িত্ব পালন করেছেন তা সঠিক নির্ণয় করা যায় নি। তবে এ পত্রিকাটির সম্পাদক হিসেবে হরিশ চন্দ্র মিত্র নাম উচ্চারিত হয়েছে। তিনি ঢাকা প্রকাশ পত্রিকাটির সহকারী সম্পাদকের দায়িত্ব পালন করেছেন। পত্রিকাটির প্রথম সংখ্যা ১২৬৯ বঙ্গাব্দের ১ লা জ্যৈষ্ঠ প্রকাশ করা হয়েছিল। “বাঙ্গালা যন্ত্র” নামীয় ছাপাখানা থেকে এটি মুদ্রিত হতো। এ পত্রিকায় হরিশ্চন্দ্র, কৃষ্ণচন্দ্র প্রমুখ কবির কবিতা প্রকাশিত হয়েছে।  চিত্তরঞ্জিকা’র ২য় সংখ্যায় মাইকেল মধুসূদন দত্ত বিরচিত “বঙ্গভূমির প্রতি” কবিতাটি মুদ্রিত হয়েছিল ।শ্রীকেদারনাথ মুজমদার, “বাঙ্গালা সাময়িক পত্র”, প্রকাশকাল: ১৩২৫ বঙ্গাব্দ । প্রকাশক: রিসার্চ হাউজ ময়মনসিংহ (বিতরণ: স্কুল সাপ্লাই কোম্পানী, পাটুয়াটুলী ষ্ট্রীট, ঢাকা) পৃষ্ঠা ৩১৫-৩১৬ ।  তথ্যসূত্র  আরো দেখুন বহিঃসংযোগ  বিষয়শ্রেণী:বাংলা ভাষার সংবাদপত্র
জয় প্রকাশ টোপ্পো পশ্চিমবঙ্গের একজন ভারতীয় রাজনীতিবিদ। তিনি ২০২৪ সাল থেকে পশ্চিমবঙ্গ বিধানসভার সদস্য। তিনি সর্বভারতীয় তৃণমূল কংগ্রেসের সদস্য হিসেবে মাদারিহাট বিধানসভা কেন্দ্রের প্রতিনিধিত্ব করছেন।   আরো দেখুন    পশ্চিমবঙ্গের মুখ্যমন্ত্রীদের তালিকা  পশ্চিমবঙ্গ বিধানসভা   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:আলিপুরদুয়ার জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি
বউ ঠাকুরাণীর হাট  হল ১৮৮৩ সালে প্রকাশিত বৌ-ঠাকুরাণীর হাট নামে রবীন্দ্রনাথ ঠাকুরের উপন্যাস অবলম্বনে একটি বাংলা চলচ্চিত্র যেটি নরেশ মিত্র পরিচালনা করেন। এই চলচ্চিত্রটি  ১ জানুয়ারী ১৯৫৩ সালে এমার প্রোডাকশন ব্যানারে মুক্তি পেয়েছিল। এই চলচ্চিত্রটির মুখ্য চরিত্রে অভিনয় করেন রমা দেবী, পাহাড়ী সান্যাল, উত্তম কুমার, মঞ্জু দে এবং নরেশ মিত্র।  কাহিনী এই চলচ্চিত্রটি যশোররাজ প্রতাপাদিত্যের বাস্তব জীবনের গল্প অবলম্বনে নির্মিত। প্রতাপাদিত্যকে এই ছবিতে নায়কের চেয়ে বেশি প্রতিপক্ষ হিসাবে বর্ণনা করা হয়েছে।  শ্রেষ্ঠাংশে  উত্তম কুমার  পাহাড়ী সান্যাল   শম্ভু মিত্র  ভানু বন্দ্যোপাধ্যায়  মঞ্জু দে  নরেশ মিত্র  নীতীশ মুখোপাধ্যায়   পদ্মা দেবী  রমা দেবী  তথ্যসূত্র  বহিঃসংযোগ      বিষয়শ্রেণী:১৯৫৩-এর চলচ্চিত্র বিষয়শ্রেণী:নরেশ মিত্র পরিচালিত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় নাট্য চলচ্চিত্র
ইসফাহান পারমাণবিক প্রযুক্তি/গবেষণা কেন্দ্র (مرکز بین‌المللی علوم و فنون هسته‌ای) হল ইরানের বৃহত্তম পারমাণবিক বৈজ্ঞানিক কেন্দ্র যা ১০ মেগাওয়াট ক্ষমতাসম্পন্ন এবং ইসফাহান শহরের দক্ষিণ-পূর্বে কেন্দ্রীয় ইসফাহান কাউন্টিতে অবস্থিত। এর সম্মুখভাগে পিশগাম এনার্জি ইন্ডাস্ট্রিজ কর্পোরেশন অবস্থিত।  এটি আংশিকভাবে জাতিসংঘের আন্তর্জাতিক পরমাণু শক্তি সংস্থা দ্বারা যৌথ ব্যাপক কর্মপরিকল্পনা কর্মসূচির অধীনে নজরদারি করা হয়।  ইসফাহান পারমাণবিক জেলায় (প্রধানত চীন দ্বারা সরবরাহিত) অন্তর্ভুক্ত রয়েছে:   এমএনএসআর – ২৭ kW ক্ষুদ্রাকৃতির নিউট্রন উৎস চুল্লি  হালকা জল সাবক্রিটিক্যাল রিঅ্যাক্টর (LWSCR)  ভারী জল শূন্য শক্তি চুল্লি (HWZPR)  গ্রাফাইট সাবক্রিটিক্যাল রিঅ্যাক্টর (GSCR)  এটির নামকরণ করা হয়েছে ইউরেনিয়াম কনভার্সন ফ্যাসিলিটি (UCF) থেকে।   ইতিহাস  এটি ১৯৭০ সালে ফরাসি সহায়তায় প্রতিষ্ঠিত হয়েছিল।    ২০২৫ ইসরায়েলি ও আমেরিকান বিমান হামলা  ১৩ জুন ২০২৫ তারিখে, ইসরায়েল পারমাণবিক স্থাপনায় বিমান হামলা চালায়, যার ফলে ইউরেনিয়াম রূপান্তর স্থাপনা ক্ষতিগ্রস্ত হয় বা ধ্বংস হয়, সেই সাথে ফুয়েল প্লেট ফ্যাব্রিকেশন প্ল্যান্ট এবং চতুর্থ গুরুত্বপূর্ণ ভবন ক্ষতিগ্রস্ত হয়।   ২০২৫ সালের ২২ জুন, মার্কিন যুক্তরাষ্ট্রের বিমান বাহিনী ইসফাহান পারমাণবিক প্রযুক্তি/গবেষণা কেন্দ্র সহ ইরানের পারমাণবিক স্থাপনাগুলিতে বিমান হামলা চালায়।    আরও দেখুন    বুশেহর পারমাণবিক বিদ্যুৎ কেন্দ্র  দারখোভিন পারমাণবিক বিদ্যুৎ কেন্দ্র  ফোর্দো ইউরেনিয়াম সমৃদ্ধকরণ কেন্দ্র  ইরানের বিদ্যুৎ কেন্দ্রের তালিকা  নাতানজ ইউরেনিয়াম সমৃদ্ধকরণ কেন্দ্র  ইরানের পারমাণবিক কর্মসূচি  ইরানের সর্বোচ্চ পারমাণবিক কমিটি   তথ্যসূত্র   বিষয়শ্রেণী:পারমাণবিক গবেষণা চুল্লি বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ইরানের পারমাণবিক কর্মসূচি
কামরাঙ্গীরচর বাংলাদেশের রাজধানী ঢাকার একটি থানা।   ভৌগোলিক অবস্থান  কামরাঙ্গীরচর থানা প্রায়  এ অবস্থিত। এর আয়তন প্রায় ২.৮৭ কিমি২।  নামকরণ  এ চরে কামরাঙ্গি নামে এক অপূর্ব সুন্দরী মেয়ে ছিল। একদিন নৌকাডুবিতে তাঁর মৃত্যু হলে তাঁর প্রেমিক নদীর জলে ঝাঁপ দিয়ে আত্মহত্যা করে। এ ঘটনার পর চরটি কামরাঙ্গীর চর হিসেবে পরিচিতি পায়। অনেকের মতে এই ঘটনাটি কল্পিত। কামরাঙ্গা মরিচ হতেই এই থানা টির নামকরণ কামরাঙ্গীরচর করা হয়েছিলো বলে তাঁরা মনে করেন।  তবে উক্ত বিষয়গুলোকে গুজব ও কাকতালীয় বলে উড়িয়ে দিলেন তরুণ রাজনৈতিক গবেষক ও বিশ্লেষক এবং স্থানীয় বাসিন্দা রাইতুল সোহাগ।  তিনি আরো বলেন, এদেশের মানুষ নানা ঘটনাকে রটনা আকারে প্রকাশ করতে পারদর্শী, এবং তা প্রকাশ পেলে দিনে দিনে এইসব ঘটনায় বিশ্বাসী লোকের অভাব হয় না। এখানেও তার ব্যতিক্রম ঘটেনি।   জনসংখ্যা  ২০০১ সালের আদমশুমারী অনুযায়ী কামরাঙ্গীরচর থানার জনসংখ্যা ছিল প্রায় ১,৪৩,২০৮ জন। এর মধ্যে পুরুষ ও মহিলার সংখ্যা যথাক্রমে ৭৬,৩২৫ ও ৬৬,৮৮৩। ঢাকা মহানগরের মধ্যে এখানেই মধ্যবিত্তের সংখ্যা বেশি। ২০০৬ সালে বাংলাদেশের বস্তিগুলোর ওপর পরিচালিত একটি সমীক্ষায় দেখা যায় কামরাঙ্গীরচরে প্রায় ৩ লক্ষ অধিবাসীর মধ্যে প্রায় ২ লক্ষ ৬৫ হাজার বস্তিতে বসবাস করে। কিন্তু ২০০৯ সালের বিডিআর বিদ্রোহ পর আশেপাশের অনেকেই আশ্রয় জন্যে কামরাঙ্গীরচর এসে ভৌগোলিক চিন্তা করে এখানে অনেক ক্ষুদ্র ও মাঝারি শিল্প কারখানা গড়ে তোলেন।  ২০২২ সালের ভেতর রাজধানীর সব থানার চেয়ে ক্রমবর্ধমান হারে উন্নত হয়েছে কামরাঙ্গীরচর।    আরও দেখুন   বাংলাদেশের উপজেলাসমূহ  বাংলাদেশের জেলাগুলির তালিকা  বাংলাদেশের বিভাগ   তথ্যসূত্র    বহিঃসংযোগ   কামরাঙ্গীরচর থানা - বাংলাপিডিয়া  বিষয়শ্রেণী:ঢাকা জেলার থানা বিষয়শ্রেণী:এশিয়ার বস্তি
পার্থ মসজিদ () হচ্ছে পশ্চিম অস্ট্রেলিয়ার পার্থে অবস্থিত একটি মসজিদ। এটি পার্থের প্রাচীনতম মসজিদ।  ১৯০৫ সাল থেকে ১৯০৬ সালের মধ্যেই মসজিদটি নকশা ও নির্মাণ করা হয়।  মসজিদটি প্রতিষ্ঠা করেছিলেন হাসান মুসা খান। তিনি ১৯০৬ সালে এর কোষাধ্যক্ষও ছিলেন।  পাঞ্জাবের অভিবাসী ফতেহ মোহাম্মদ দীন এই মসজিদের প্রথম ট্রাস্টিদের মধ্যে একজন ছিলেন।    তথ্যসূত্র    বহিঃসংযোগ    (অপ্রাতিষ্ঠানিক ফেসবুক পেজ)  অজি মুসলিমস-এ পার্থ মসজিদ  বিষয়শ্রেণী:অস্ট্রেলিয়ার মসজিদ
অনবমদর্শিন বুদ্ধ বা অনোমদস্সী বুদ্ধ হলো ঊনত্রিশ বুদ্ধের মধ্যে দশম যিনি ঐতিহাসিক গৌতম বুদ্ধ পূর্ববর্তী ছিলেন।Horner, IB, ed. (1975). The minor anthologies of the Pali canon. Volume III: Buddhavaṁsa (Chronicle of Buddhas) and Cariyāpiṭaka (Basket of Conduct) এছাড়াও তিনি বর-কল্পের প্রথম বুদ্ধও ছিলেন।Anomadassi, https://www.palikanon.com  তাঁর শরীর ৫৮ হাত (৮৭ ফুট) লম্বা ছিলো এবং তাঁর স্তূপ ২৫ যোজন বা ১৯১ মাইল উঁচু ছিল।  তথ্যসূত্র   বহিঃসংযোগ   বিষয়শ্রেণী:বুদ্ধ
সামোয়া জাতীয় ফুটবল দল () হচ্ছে আন্তর্জাতিক ফুটবলে সামোয়ার প্রতিনিধিত্বকারী পুরুষদের জাতীয় দল, যার সকল কার্যক্রম সামোয়ার ফুটবলের সর্বোচ্চ নিয়ন্ত্রক সংস্থা সামোয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৭৯ সালের ৩১শে আগস্ট তারিখে, সামোয়া প্রথমবারের মতো আন্তর্জাতিক খেলায় অংশগ্রহণ করেছে; ফিজিতে অনুষ্ঠিত উক্ত ম্যাচে সামোয়া সলোমন দ্বীপপুঞ্জের কাছে ১২–০ গোলের ব্যবধানে পরাজিত হয়েছে।  ৩,৫০০ ধারণক্ষমতাবিশিষ্ট আপিয়া জাতীয় ফুটবল স্টেডিয়ামে মানুমেয়া নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সামোয়ার রাজধানী আপিয়ায় অবস্থিত। বর্তমানে এই দলের ম্যানেজারের দায়িত্ব পালন করছেন স্কট ইস্টহোপ এবং অধিনায়কের দায়িত্ব পালন করছেন কুপে ও লে সোয়াঙ্গার রক্ষণভাগের খেলোয়াড় অ্যান্ড্রু স্টেফানো।  সামোয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে সামোয়া এপর্যন্ত ২ বার অংশগ্রহণ করেছে, যার প্রত্যেক বার তারা শুধুমাত্র গ্রুপ পর্বে অংশগ্রহণ করেছে।  দেসমঁদ ফাইয়াসো, লিওনেল টেইলর, অ্যান্ড্রু স্টেফানো, জুনিয়র মাইকেল এবং ভিতো লালোয়াতার মতো খেলোয়াড়গণ সামোয়ার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০০৭ সালের ডিসেম্বর মাসে প্রকাশিত র‌্যাঙ্কিংয়ে সামোয়া তাদের ইতিহাসে সর্বোচ্চ অবস্থান (১৪৬তম) অর্জন করে এবং ২০১১ সালের নভেম্বর মাসে প্রকাশিত র‌্যাঙ্কিংয়ে তারা ২০৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সামোয়ার সর্বোচ্চ অবস্থান হচ্ছে ১৮২তম (যা তারা ১৯৭৯ সালে অর্জন করেছিল) এবং সর্বনিম্ন অবস্থান হচ্ছে ২২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪  ১৯৩৮  ১৯৫০  ১৯৫৪  ১৯৫৮  ১৯৬২  ১৯৬৬  ১৯৭০  ১৯৭৪  ১৯৭৮  ১৯৮২  ১৯৮৬  ১৯৯০  ১৯৯৪  প্রত্যাহার  প্রত্যাহার  ১৯৯৮  উত্তীর্ণ হয়নি  ২  ১  ০  ১  ২  ২   ২০০২  ৪  ১  ০  ৩  ৯  ১৮  ২০০৬  ৪  ১  ০  ৩  ৫  ১১  ২০১০  ৪  ২  ০  ২  ৯  ৮  ২০১৪  ৬  ২  ১  ৩  ৬  ২৭  ২০১৮  ৬  ২  ০  ৪  ৬  ২২  ২০২২  অনির্ধারিত  অনির্ধারিত মোট   ০/২১   ২৬  ৯  ১  ১৬  ৩৭  ৮৮  তথ্যসূত্র  বহিঃসংযোগ     ফিফা-এ সামোয়া জাতীয় ফুটবল দল    ওএফসি-এ সামোয়া জাতীয় ফুটবল দল   বিষয়শ্রেণী:সামোয়া জাতীয় ফুটবল দল বিষয়শ্রেণী:ওশেনিয়ার জাতীয় ফুটবল দল বিষয়শ্রেণী:সামোয়ায় ফুটবল
ড. হার্বার্ট ভিভিয়ান রঞ্জী হরডার্ন (; জন্ম: ১০ ফেব্রুয়ারি, ১৮৮৩ - মৃত্যু: ১৭ জুন, ১৯৩৮) প্রথিতযশা অস্ট্রেলীয় আন্তর্জাতিক ক্রিকেটার ছিলেন। ১৯১১ থেকে ১৯১২ সময়কালে অস্ট্রেলিয়া ক্রিকেট দলের পক্ষে ৭ টেস্টে অংশগ্রহণ করেন তিনি। অস্ট্রেলিয়ার পক্ষে প্রথম বড় ধরনের লেগ স্পিনার ও গুগলি বোলার ছিলেন রঞ্জী হরডার্ন নামে পরিচিত এইচ. ভি. হরডার্ন। কালো দৈহিক গড়নের কারণে জনপ্রিয় ভারতীয় ও ইংরেজ ক্রিকেটার কে এস রঞ্জিতসিংজী’র নামানুসারে ‘রঞ্জী’ ডাকনামে পরিচিতি পান।    প্রারম্ভিক জীবন  সম্ভ্রান্ত হরডার্ন পরিবারের সদস্য তিনি। নিউ সাউথ ওয়েলসের উত্তর সিডনি এলাকায় জন্মগ্রহণ করেন হরডার্ন। ডিসেম্বর, ১৯০৫ সালে প্রথম-শ্রেণীর ক্রিকেটে নিউ সাউথ ওয়েলস দলের সদস্যরূপে অভিষেক ঘটে তার। কুইন্সল্যান্ড বুলসের বিপক্ষে প্রথম ইনিংসে ৮/৮১সহ খেলায় ১১ উইকেট দখল করেন তিনি। এরপর তিনি উচ্চ শিক্ষার্থে মার্কিন যুক্তরাষ্ট্র গমন করেন। পেন্সিল্‌ভেনিয়া বিশ্ববিদ্যালয়ে দন্ত বিষয়ে অধ্যয়নকালীন ১৯০৮ সালে ইংল্যান্ড ও ১৯০৮-০৯ মৌসুমে ফিলাডেলফিয়ান ক্রিকেট দলের সাথে জ্যামাইকা সফর করেন। ফিলাডেলফিয়ানের পক্ষে ১৭টি প্রথম-শ্রেণীর খেলায় অংশ নেন। আমেরিকায় অবস্থানকালেই গুগলিতে পারদর্শিতা লাভ করেন তিনি।   খেলোয়াড়ী জীবন  ১৯১০ সালে অস্ট্রেলিয়ায় ফিরে আসেন ও ওয়ারেন বার্ডসলি’র নজর কাড়তে সমর্থ হন। তাকে দ্রুত রাজ্য ক্রিকেট দলের সদস্য মনোনীত করেন। ১৯১০-১১ মৌসুমে ছয় খেলায় তিনি ৪৩ উইকেট পান। ফলশ্রুতিতে অস্ট্রেলিয়ার দল নির্বাচকমণ্ডলীর দৃষ্টি আকর্ষণে সক্ষমতা দেখান ও বার্ডসলি’র নেতৃত্বের অনুসারী হন।  ১৯১০-১১ মৌসুমে দক্ষিণ আফ্রিকার বিপক্ষে চার টেস্টের সিরিজে খেলার জন্য মনোনীত হন। তন্মধ্যে সিরিজের দুই টেস্টে অংশ নিয়ে ২১.০৭ গড়ে চৌদ্দ উইকেট পান। উল্লেখযোগ্য দিক ছিল অভিষেক টেস্টের দ্বিতীয় ইনিংসে পাঁচ উইকেট লাভ করা। পরের মৌসুমে ইংল্যান্ডের বিপক্ষে ২৪.৩৭ গড়ে ৩২ উইকেট তুলে নেন। ইংল্যান্ডের বিপক্ষে সিডনিতে অনুষ্ঠিত সিরিজের প্রথম টেস্টে তার বোলিং পরিসংখ্যান ছিল ১২/১৩৫। তার অনবদ্য বোলিংয়ে অস্ট্রেলিয়া সিরিজের একমাত্র জয় তুলে নেয়। জীবনের শেষ টেস্টও সিডনিতেই খেলেছেন। ঐ টেস্টে তিনি ১০/১৬১ পেয়েছিলেন। ঐ সময়ে তিনি তার বোলিংয়ের জন্য বিশ্বের সেরা বোলাররূপে পরিচিত ছিলেন।   কর্মজীবন  চিকিৎসা পেশাকে হরডার্ন অগ্রাধিকার দিয়েছিলেন। কিন্তু ১৯১২ সালে ইংল্যান্ড সফরে তাকে বিতর্কিতভাবে দল নির্বাচকমণ্ডলী অন্তর্ভুক্ত করেন। ফলশ্রুতিতে তার ভবিষ্যৎ কর্মজীবনে অংশগ্রহণকে স্তিমিত করে তোলে। ১৯০৫ থেকে ১৯১৩ সময়কালে মাত্র ৩৫টি প্রথম-শ্রেণীর ক্রিকেটে অংশগ্রহণের সুযোগ ঘটে তার।  ১৭ জুন, ১৯৩৮ তারিখে ৫৫ বছর বয়সে নিউ সাউথ ওয়েলসের ডার্লিংহার্স্টে এইচ. ভি. হরডার্নের দেহাবসান ঘটে।   তথ্যসূত্র    গ্রন্থপঞ্জী   Googlies: Coals from a Test-Cricketer's Fireplace (Angus & Robertson: Sydney, 1932).   আরও দেখুন   টম হোরান  অস্ট্রেলিয়া জাতীয় ক্রিকেট দল  টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা   বহিঃসংযোগ       উইজডেন স্মরণিকায় এইচ. ভি. হরডার্ন   আরও পড়ুন   Rick Smith, Googlyman: The Story of HV 'Ranji' Hordern, Apple Books, 2005, .  The Oxford Companion to Australian Cricket, Cashman et al. (ed), Oxford University Press (1996),   বিষয়শ্রেণী:১৮৮৩-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:ফিলাডেলফিয়ানের ক্রিকেটার বিষয়শ্রেণী:সিডনি থেকে আগত ক্রিকেটার
ওয়াজির মোহাম্মদ (; জন্ম: ২২ ডিসেম্বর, ১৯২৯) তৎকালীন ব্রিটিশ ভারতের জুনাগড় এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৫২ থেকে ১৯৫৯ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর ও করাচি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন তিনি।   প্রথম-শ্রেণীর ক্রিকেট  ১৯৪৯-৫০ মৌসুম থেকে ১৯৬৩-৬৪ মৌসুম পর্যন্ত ওয়াজির মোহাম্মদের প্রথম-শ্রেণীর খেলোয়াড়ী জীবন চলমান ছিল। শক্ত প্রতিরক্ষাব্যূহ গড়ে দৃঢ় প্রতিজ্ঞাবদ্ধ মাঝারিসারির ব্যাটসম্যান হিসেবে মাঠে নামতেন।Christopher Martin-Jenkins, The Complete Who's Who of Test Cricketers, Rigby, Adelaide, 1983, p. 481.  ১৯৫০ থেকে ১৯৬৪ সাল পর্যন্ত ওয়াজির মোহাম্মদের প্রথম-শ্রেণীর খেলোয়াড়ী জীবনের স্থিতিকাল ছিল। ১৯৬৩-৬৪ মৌসুমের কায়েদ-ই-আজম ট্রফি প্রতিযোগিতার চূড়ান্ত খেলায় করাচি হোয়াইটসের অধিনায়কত্ব করেন ও দলকে স্বল্প ব্যবধানে জয়লাভে ভূমিকা রাখেন।  ১৯৬৩ সালে পাকিস্তান ঈগলেটসের অধিনায়কের দায়িত্বে থেকে ইংল্যান্ড গমন করেন। এ সফরের ১৮ জন খেলোয়াড়ের ১৪ জনই পরবর্তীতে টেস্ট ক্রিকেটার হয়েছিলেন। এছাড়াও, চারজন টেস্ট অধিনায়কের মর্যাদাপ্রাপ্ত হয়েছিলেন।   আন্তর্জাতিক ক্রিকেট  সমগ্র খেলোয়াড়ী জীবনে বিশটি টেস্টে অংশগ্রহণ করেছেন ওয়াজির মোহাম্মদ। ১৩ নভেম্বর, ১৯৫২ তারিখে মুম্বইয়ে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ১৩ নভেম্বর, ১৯৫৯ তারিখে ঢাকায় সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।  ১৯৫৪ সালে ইংল্যান্ড গমন করেন। ১২ আগস্ট লন্ডনের ওভালে সিরিজের চতুর্থ টেস্টে অপরাজিত ৪২ রান তুলে দলের শীর্ষ রান সংগ্রাহকে পরিণত হন। ঐ খেলায় পাকিস্তান দল নাটকীয়ভাবে স্বাগতিকদেরকে ২৪ রানে পরাজিত করেছিল। টেস্টে ব্যক্তিগত সর্বোচ্চ রান তুলেন ১৮৯। ১৯৫৭-৫৮ মৌসুমে ওয়েস্ট ইন্ডিজ গমন করেন। পোর্ট অব স্পেনের কুইন্স পার্ক ওভালে সিরিজের পঞ্চম টেস্টে এ ইনিংসটি খেলেন। দীর্ঘ পৌনে সাত ঘণ্টা ক্রিজে আঁকড়ে পড়ে থাকেন ও পাকিস্তানের ইনিংস ব্যবধানের বিজয়ে ভিত্তি গড়েন।Wisden 1959, pp. 817–18.   ব্যক্তিগত জীবন  পেশাগত জীবনে ব্যাংকার ছিলেন। অধিকাংশ সময়ই পাকিস্তান ন্যাশনাল ব্যাংকে কর্মজীবন অতিবাহিত করেন। তার কনিষ্ঠ ভ্রাতৃত্রয় - হানিফ মোহাম্মদ, মুশতাক মোহাম্মদ ও সাদিক মোহাম্মদ পাকিস্তানের পক্ষে টেস্ট ক্রিকেটে অংশগ্রহণ করেছিলেন।  ১ ফেব্রুয়ারি, ২০১৬ তারিখে ইসরার আলী’র মৃত্যুর ফলে তিনি পাকিস্তানের প্রবীনতম জীবিত টেস্ট ক্রিকেটারের মর্যাদাপ্রাপ্ত হন।List of oldest living Test players   তথ্যসূত্র    আরও দেখুন   মুশতাক মোহাম্মদ  ইমতিয়াজ আহমেদ  বর্ষীয়ান ক্রিকেটারদের তালিকা  পাকিস্তানি টেস্ট ক্রিকেটারদের তালিকা  ১৯৫২-৫৩ পাকিস্তান ক্রিকেট দলের ভারত সফর  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯২৯-এ জন্ম বিষয়শ্রেণী:জীবিত ব্যক্তি বিষয়শ্রেণী:করাচির ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচি এ-এর ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তান ঈগলেটসের ক্রিকেটার বিষয়শ্রেণী:পূর্ব অঞ্চলের (পাকিস্তান) ক্রিকেটার বিষয়শ্রেণী:বাহাওয়ালপুরের ক্রিকেটার বিষয়শ্রেণী:গুজরাতি বংশোদ্ভূত পাকিস্তানি ব্যক্তি বিষয়শ্রেণী:জুনাগড়ের ব্যক্তি